
వాషింగ్టన్ : మెక్సికో గోడను అమెరికా అధ్యక్షుడు డొనాల్డ్ ట్రంప్ మర్చిపోలేదు. ఎన్నికల్లో చెప్పినట్లుగానే చురుగ్గా ఏర్పాట్లు చేస్తున్నారు. అమెరికన్ కాంగ్రెస్ను ఉద్దేశించి ట్రంప్ మంగళవారం మాట్లాడుతూ ‘‘మన దక్షిణ సరిహద్దు వెంబడి అద్భుతమైన గోడ నిర్మాణాన్ని త్వరలోనే ప్రారంభించబోతున్నాం. అనుకున్నదాని కన్నా ముందుగానే ఇది ప్రారంభమవుతుంది. అది పూర్తయితే, మాదక ద్రవ్యాలు, నేరాలపై అత్యంత ప్రభావవంతమైన ఆయుధమవుతుంది’’ అని చెప్పారు.అయితే ఈ గోడ నిర్మాణానికి మెక్సికో ప్రభుత్వం నుంచి సొమ్ము వసూలు చేస్తారా? లేదా? అనే అంశాన్ని ఆయన ప్రస్తావించలేదు. దీని కోసం 22 బిలియన్ డాలర్లు ఖర్చవుతుందని అంచనా వేస్తున్నారు. అంటే అమెరికాలోని ఒక్కొక్క కుటుంబానికి 175 డాలర్లు అవుతుంది.

vashington : mexico godanu america adhyakshudu donald trump marchipoledu. ennikallo cheppinatlugaane churugga erpaatlu chestunnaru. american congressnu uddesinchi trump mangalavaaram maatlaadutuu ‘‘mana dakshina sarihaddu vembadi adbhutamaina goda nirmaanaanni twaralone praarambhinchabothunnaam. anukunnadaani kanna mundugaane idhi praarambhamavutundi. adhi puurtayithee, maadaka dravyaalu, neraalapai atyanta prabhaavavantamaina aayudhamavutundi’’ ani cheppaaru.ayithe ee goda nirmaanaaniki mexico prabhutvam nunchi sommu vasulu chestara? leda? ane amsaanni aayana prastaavinchaledu. deeni kosam 22 billian daalarlu kharchavutundani anchana vestunnaru. ante americaloni okkokka kutumbaaniki 175 daalarlu avutundi.